CHEWA มอบ “Face Shield” 500 ชิ้น แด่บุคลากรแพทย์ “รพ.สมุทรสาคร”
CHEWA มอบ “Face Shield” 500 ชิ้น แด่บุคลากรแพทย์ “รพ.สมุทรสาคร”
11 พ.ค. 2563

นายเจิดพงศ์ มีผดุง ผู้ช่วยกรรมการผู้จัดการ ฝ่ายบริการหลังการขาย บริษัท ชีวาทัย จำกัด (มหาชน) หรือ CHEWA ร่วมด้วย นายภูเบศร์ สำราญเริงจิต รองผู้ช่วยกรรมการผู้จัดการฝ่ายบริหารความสัมพันธ์ลูกค้า เป็นตัวแทนมอบหน้ากากป้องกันเชื้อ (Face Shield) จำนวน 500 ชิ้น ให้แก่ทีมแพทย์และพยาบาล โรงพยาบาลสมุทรสาคร จังหวัดสมุทรสาคร
โดยมีนางสาวนภาพร ธาตุประเสริฐ พยาบาลวิชาชีพชำนาญการ เป็นผู้รับมอบ เพื่อเป็นส่วนหนึ่งในการสนับสนุนการต่อสู้กับโรคโควิด-19 ให้กับบุคลากรทางการแพทย์ที่เสียสละทุ่มเททั้งแรงกาย แรงใจ ในการควบคุมและป้องกัน พร้อมทั้งดูแลรักษาผู้ป่วยติดเชื้อโควิด-19 ณ โรงพยาบาลสมุทรสาคร จังหวัดสมุทรสาคร